KOMMISSIONENS BESLUTNING

af 20. december 1999

om finansiel fællesskabsstøtte til den virksomhed, som visse af Fællesskabets referencelaboratorier udøver på det veterinærhygiejniske område (restkoncentrationer), og om ændring af beslutning 1999/587/EF og 1999/760/EF

(meddelt under nummer K(1999) 4678)

(Kun de spanske, danske, tyske, engelske, franske, italienske, nederlandske og svenske udgaver er autentiske)

(2000/95/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 1258/1999(2), særlig artikel 28, stk. 2, og

ud fra følgende betragtninger:

(1) Der bør ydes finansiel fællesskabsstøtte til de af Fællesskabets referencelaboratorier, som Fællesskabet har udpeget til at bistå med udførelsen af de opgaver og opfyldelsen af de krav, der er fastlagt i Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf(3);

(2) Fællesskabets støtte bør være betinget af, at de pågældende laboratorier udfører de nævnte opgaver og opfylder de nævnte krav;

(3) af budgetmæssige årsager bør Fællesskabets støtte ydes for en periode på elleve måneder;

(4) for kontrollens vedkommende gælder artikel 8 og 9 i forordning (EF) nr. 1258/1999 om finansiering af den fælles landbrugspolitik;

(5) for visse af Fællesskabets referencelaboratorier på veterinærområdet er der ydet fællesskabsstøtte ved beslutning 1999/587/EF(4) og 1999/760/EF(5); imidlertid gør disse beslutninger det ikke muligt at udbetale forskud; derfor bør disse beslutninger ændres;

(6) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Fællesskabet yder Nederlandene finansiel støtte til de opgaver og krav, der henvises til i bilag V, kapitel 2, til direktiv 96/23/EF, og som skal varetages af Rijksinstituut voor de Volksgezondheid en Milieuhygiëne, Bilthoven, Nederlandene, med henblik på undersøgelse af restkoncentrationer af visse stoffer.

2. Fællesskabets finansielle støtte er på maksimalt 375000 EUR i perioden fra 1. august 1999 til 30. juni 2000.

Artikel 2

1. Fællesskabet yder Frankrig finansiel støtte til de opgaver og krav, der henvises til i bilag V, kapitel 2, til direktiv 96/23/EF, og som skal varetages af Laboratoire des médicaments vétérinaires, Fougéres, Frankrig, med henblik på undersøgelse af restkoncentrationer af visse stoffer.

2. Fællesskabets finansielle støtte er på maksimalt 375000 EUR i perioden fra 1. august 1999 til 30. juni 2000.

Artikel 3

1. Fællesskabet yder Tyskland finansiel støtte til de opgaver og krav, der henvises til i bilag V, kapitel 2, til direktiv 96/23/EF, og som skal varetages af Bundesinstitut für gesundheitlichen Verbraucherschutz und Veterinärmedizin (tidligere Institut für Veterinärmedizin), Berlin, Tyskland, med henblik på undersøgelse af restkoncentrationer af visse stoffer.

2. Fællesskabets finansielle støtte er på maksimalt 375000 EUR i perioden fra 1. august 1999 til 30. juni 2000.

Artikel 4

1. Fællesskabet yder Italien finansiel støtte til de opgaver og krav, der henvises til i bilag V, kapitel 2, til direktiv 96/23/EF, og som skal varetages af Istituto Superiore di Sanità, Rom, Italien med henblik på undersøgelse af restkoncentrationer af visse stoffer.

2. Fællesskabets finansielle støtte er på maksimalt 375000 EUR i perioden fra 1. august 1999 til 30. juni 2000.

Artikel 5

Fællesskabets finansielle støtte udbetales således:

a) 70 % udbetales som et forskud efter anmodning fra modtagermedlemsstaten

b) resten udbetales når modtagermedlemsstaten har forelagt bilagene og en teknisk rapport. Disse dokumenter indsendes senest seks måneder efter udløbet af den periode, for hvilken støtten er bevilget.

Artikel 6

Artikel 8 og 9 i forordning (EF) nr. 1258/1999 anvendes med de fornødne ændringer.

Artikel 7

1. Artikel 8 i beslutning 1999/587/EF affattes således:

"EF-tilskuddet udbetales således:

a) 70 % udbetales som et forskud efter anmodning fra modtagermedlemsstaten,

b) resten udbetales, når modtagermedlemsstaten har forelagt bilagene og en teknisk rapport. Disse dokumenter indsendes senest seks måneder efter udløbet af den periode, for hvilken tilskuddet er bevilget."

2. Artikel 6 i beslutning 1999/760/EF affattes således:

"Fællesskabets finansielle støtte udbetales således:

a) 70 % udbetales som et forskud efter anmodning fra modtagermedlemsstaten,

b) resten udbetales, når modtagermedlemsstaten har forelagt bilagene og en teknisk rapport. Disse dokumenter indsendes senest seks måneder efter udløbet af den periode, for hvilken støtten er bevilget."

Artikel 8

Denne beslutning er rettet til Kongeriget Danmark, Forbundsrepublikken Tyskland, Kongeriget Spanien, Den Franske Republik, Den Italienske Republik, Kongeriget Nederlandene, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 20. december 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 19.

(2) EFT L 160 af 26.6.1999, s. 103.

(3) EFT L 125 af 23.5.1996, s. 10.

(4) EFT L 223 af 24.8.1999, s. 28.

(5) EFT L 300 af 23.11.1999, s. 35.